আলিপুরদুয়ার,২৩ জুন : ভারী বৃষ্টির ফলে ভেঙে পড়লো অস্থায়ী সেতু l আর সেখানে আটকে গেলো একটি লরি l ঘটনায় সমস্যায় পড়েছে ছোট থেকে বড় যানবাহন চালকেরা ও পথ চলতি মানুষেরা l আলিপুরদুয়ার ও ফালাকাটার রাজ্য সড়কের মধ্যে বুড়িতোর্সা নদীর উপর ছিল এই অস্থায়ী সেতু ৷গতকাল রাতভর ব্যাপক বৃষ্টি হয় আলিপুরদুয়ারে ৷ আর ওই বৃষ্টির ফলেই ভেঙে পড়ে ওই সেতু ৷সেতু ভেঙে পড়ায় আলিপুরদুয়ার-ফালাকাটার যোগাযোগ ব্যবস্থা বিচ্ছিন্ন হয়ে পড়েছে l যার জন্য যানজটের সমস্যাও দেখা দিয়েছে ওই রাজ্য সড়কে ৷ ২৩ কিমি পথ ঘুরে যাতায়াত করছে সমস্ত যানবাহন ৷ একই ভাবে যাতায়াত করতে হচ্ছে পথ চলতি মানুষদেরও ৷